Diari Oficial de la Generalitat Valenciana


Sumari del DOGV 7438, del 08-01-2015 (2014/11429)

Notificació del laude emés per la Junta Arbitral de Transports d'Alacant. Expedient número 041/14-A.
----------------------------------------------------------------------------------------------------

### Dades del document

Número de DOGV
:   7438

Data del DOGV
:   08-01-2015

Secció del DOGV
:   V. ANUNCIS - C) ALTRES ASSUMPTES

Número del document
:   2014/11420


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports d'Alacant. Expedient número 041/14-A. [2014/11357]  
Luis Felipe Suárez Jorcano, president de la Junta Arbitral de Transports d'Alacant, manifesta que, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Ramón Marco Romero que s'ha dictat el laude en l'expedient indicat i, com que no ha sigut possible notificar-li'l per desconegut, estar en parador ignorat o absent, es fa a través d'esta publicació. El contingut íntegre del laude és el que es ressenya a continuació:  
  
«Tribunal. President: Luis Felipe Suárez Jorcano. Vocals: Francisco Ortiz Gutiérrez. Secretària vocal: Carolina Casal Asensio. Part. Reclamant: Transports Ochoa, SA, representada per Antonio Martínez Planelles. Reclamat: Ramón Marco Romero, que no compareix a l'acte de la vista.  
A Alacant, el 4 de desembre de 2014 a les 09.30 hores, constituïxen la Junta Arbitral de Transports els membres expressats al marge, amb l'assistència de les parts per a resoldre l'expedient 041/14-A. Se celebra la vista oral respecte a la reclamació següent: impagament de ports. No compareix el reclamat.  
  
S'inicia la vista oral. El president comprova la identitat de la part compareixent i la condició amb què intervé. Resulta que Transports Ochoa, SA, es troba en fase de liquidació, pel concurs de creditors voluntari declarat per la interlocutòria dictada pel Jutjat Mercantil número 2 de Saragossa el 5 de juliol de 2012.  
  
A la part reclamada li va ser notificada la demanda i la citació a vista per al dia 04.12.2014, per mitjà de l'exposició en el tauler d'edictes de l'Ajuntament del seu últim domicili conegut i la publicació d'un edicte en el DOCV núm. 7403, de 14.11,2014, que consta en l'expedient.  
Es concedix la paraula a la reclamant, que deixa basada la reclamació en els antecedents de fet següents:  
1. Es ratifica en tots els motius de la demanda, manifesta que, com a conseqüència de les relacions comercials entre les parts, la reclamant va contractar amb la reclamada la realització de diversos servicis de transport nacional amb càrrega i descàrrega en diferents destinacions. Els servicis es dugueren a terme sense cap incidència. Es van presentar al cobrament les factures número HSL3595, de 30.11.2012, per un import de 612,13 euros; número OAC40160, de 30.11.2012, per un import de -502,63 euros; la número OAC40161 de 30.11.2012, per un import de 184,77 euros; la factura número ONG8863, de 31.12.2012, per un import de 1.663,04 euros; la número OAC40170, de 30.12.2012, per un import de -17,33 - euros, i la número OAC40171, de 28.02.2013, per un import de 82,66 euros.  
Fetes diverses gestions per al cobrament, no es va aconseguir cobrar el deute, per la qual cosa va interposar esta demanda, amb la sol·licitud que es reconega el seu dret i es condemne la reclamada al pagament de la quantitat de 2.022,64 euros.  
No hi ha cap més al·legació. Es debat la demanda i es dóna per conclosa la vista.  
S'apliquen els fonaments jurídics següents:  
1. La competència territorial de la junta, contra la qual no s'al·lega res, la determinen els articles 6 i 7.2 del Reglament de la Llei d'Ordenació dels Transports Terrestres (Reial Decret 1211/1990).  
  
2. La submissió, com que la contractació és entre dos empreses espanyoles, la determina l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció de l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que la modifica: «es presumirà que hi ha acord de sotmetiment a l'arbitratge de les juntes sempre que la quantia de la controvèrsia no excedisca els 6.000,00 euros i que no cap de les parts intervinents en el contracte haja manifestat expressament a l'altra la voluntat en contra abans del moment en què s'inicie o hauria d'haver-se iniciat el servici o activitat contractat.»  
  
  
3. Per la situació de la reclamant, cal tindre en compte l'article 52.1 de la Llei Concursal, 22/2003, de 9 de juliol: «La declaració del concurs per si sola no afecta els pactes de mediació ni els convenis arbitrals subscrits pel concursat. Quan l'òrgan jurisdiccional entenga que els pactes o convenis poden suposar un perjuí per a la tramitació del concurs, pot acordar la suspensió dels seus efectes, sense perjudicar el que disposen els tractats internacionals». No consta que l'òrgan jurisdiccional haja acordat la suspensió dels efectes dels convenis arbitrals subscrits per l'empresa sotmesa a concurs.  
  
4. Atesa l'absència del vocal representant d'empreses carregadores, que excusa l'assistència, este laude es dicta de conformitat amb la l'apartat 7 de l'article 9 del Reial Decret 1211/1990, de 28 de setembre, que aprova el reglament de desplegament de la Llei d'Ordenació dels Transports Terrestres, el qual, literalment, disposa que «la no-assistència de qualsevol dels membres de la junta, a excepció del president, no impedix que es dicte el laude».   
  
5. De les manifestacions realitzades en vista es deduïx que, efectivament, els ports que són reclamats en esta demanda, la factura dels quals hi consta adjunta, es van fer, la qual cosa determina el dret al cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les consideracions oportunes, la junta, per unanimitat, dicta el laude següent:  
  
Estimar la demanda interposada per Transports Ochoa, SA, representada per Antonio Martínez Planelles, contra Ramón Marco Romero, ja que, dels fets relatats, els documents probatoris i les declaracions efectuades, s'establix que s'han fet els transports reclamats dins de les condicions contractuals acordades i se n'ha d'abonar l'import.  
  
Per tot això, Ramón Marco Romero ha d'abonar a Transports Ochoa, SA, la quantitat de dos mil vint-i-dos amb seixanta-quatre euros (2.022,64 ?).  
Contra este laude pot exercir-se l'acció d'anul·lació davant el Tribunal Superior de Justícia de la Comunitat Valenciana, en el termini dels dos mesos següents a la notificació, d'acord amb el que preveuen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència d'això, dins dels deu dies següents a la notificació del laude, pot sol·licitar-se a esta Junta Arbitral la correcció, aclariment o complement, d'acord amb l'article 39 de la Llei d'Arbitratge.  
  
Transcorreguts vint dies des de la notificació d'este laude a les parts, podrà instar-se'n l'execució forçosa davant del Jutjat de Primera Instància d'Alacant, d'acord amb el que establixen els articles 44 i 45 de la Llei 60/2003, de 23 de desembre, d'arbitratge, i 548 de la Llei 1/2000, de 7 de gener, d'Enjudiciament Civil.»  
  
Els terminis de recursos del laude transcrit es compten a partir de l'endemà de la publicació d'este edicte en el Diari Oficial de la Comunitat Valenciana.  
  
Alacant, 16 de desembre de 2014.- El president de la Junta Arbitral de Transports d'Alacant: Luis Felipe Suárez Jorcano.